News Update: จีนปรับ Tencent, Alibaba, Kuaishou และ Weibo ฐานปล่อยเนื้อหาออนไลน์ไม่เหมาะสมกับเด็ก - FINNOMENA
หน่วยงานกำกับดูแลอินเทอร์เน็ตของจีนปรับบริษัทเทคโนโลยีจีน ซึ่งมี Tencent และ Alibaba รวมอยู่ด้วย หลังมีการนำเสนอเนื้อหาชี้นำทางเพศให้แก่เยาวชน
9 ส.ค. 2564

News Update: จีนปรับ Tencent, Alibaba, Kuaishou และ Weibo ฐานปล่อยเนื้อหาออนไลน์ไม่เหมาะสมกับเด็ก
หน่วยงานกำกับดูแลอินเทอร์เน็ตของจีนปรับบริษัทเทคโนโลยีจีน ซึ่งมี Tencent และ Alibaba รวมอยู่ด้วย หลังมีการนำเสนอเนื้อหาชี้นำทางเพศให้แก่เยาวชน
สำนักงานกำกับดูแลด้านไซเบอร์สเปซของจีน (CAC) มีคำสั่งให้บริษัท Kuaishou Technology, บริษัท  QQ ของ Tencent, บริษัท Taobao ของ Alibaba, บริษัท Weibo และบริษัท Little Red Book ลบบัญชีที่แสวงหาผลประโยชน์จากเยาวชน พร้อมปรับเงินจำนวนหนึ่ง 
บทลงโทษดังกล่าวเป็นส่วนหนึ่งในการรณรงค์เพื่อจัดการกับเนื้อหาออนไลน์ที่ไม่ปลอดภัยต่อเยาวชนทั้งทางร่างกายและจิตใจ โดย CAC จะยกระดับการบังคับใช้กฎหมายและข้อบังคับ พร้อมมีบทลงโทษแก่ผู้ละเมิดกฎ และจะไม่อ่อนข้อให้กับปัญหาที่เป็นภัยแก่เยาวชน
ช่วงหลายเดือนที่ผ่านมา มีการร้องเรียนจากผู้ใช้งานโซเชียลมีเดียและสำนักข่าวว่า มีผู้ขายสินค้าในแพลตฟอร์มของ 5 บริษัทข้างต้น ใช้ภาพถ่ายและวิดีโอของเยาวชนเพื่อขายสินค้าและหาประโยชน์จากเยาวชน ทำให้ CAC ออกคำสั่งพร้อมปรับบริษัทดังกล่าว
นอกจากนี้ CAC ยังได้ยกระดับแผนจัดการปัญหาอื่นเพิ่มเติม เช่น การไลฟ์ของบุคคลอายุต่ำกว่าเกณฑ์, คุณภาพของเนื้อหาการเรียนออนไลน์, แอนิเมชันที่ที่มีความรุนแรงและชี้นำทางเพศ รวมไปถึงชุมชนออนไลน์ต่างๆ
การปราบปรามในครั้งนี้ได้เพิ่มแรงกดดันให้กับธุรกิจออนไลน์ ที่กำลังเผชิญแรงกดดันจาก ทั้งการตรวจสอบการผูกขาด และความปลอดภัยข้อมูลของผู้ใช้งาน
ก่อนหน้านี้ CAC ได้มีการสอบสวนบริษัท Didi และออกกฎเกณฑ์ให้บริษัทที่ต้องการไปจดทะเบียนซื้อขายในตลาดหุ้นต่างประเทศต้องขออนุญาตจากทางการ 
อย่างไรก็ตาม หุ้นบริษัทดังกล่าว ปรับตัวขึ้นในช่วงเช้าที่ผ่านมา (22 ก.ค.) โดย Kuaishou ปรับตัวขึ้น 5% Tencent เพิ่มขึ้น 0.65% ขณะที่ Alibaba ปรับตัวขึ้น 1.67%
ที่มา: Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Alibaba
Kuaishou
News Update
Tencent
ตลาดหุ้นจีน
หุ้นเทคโนโลยีจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA